Document ID: /roh_data/filtered/fineweb-2-filterrobots_roh.jsonl.gz/24931

Il schaner han 1'588 persunas dumandà asil en la Svizra. Quai èn 10 pertschient pli paucas ch'il december e cumpareglià cun il schaner 2016 passa la mesadad pli paucas persunas.
Quest svilup saja d'attribuir en emprima lingia a la ruta dal Balcan serrada, fa a savair il secretariat da stadi per la migraziun. Las pli bleras dumondas d'asil derivan anc adina da persunas da l'Eritrea e da Guinea:
Top quatter dals pajais da derivanza per dumondas d'asil
|pajais da derivanza||dumondas d'asil schaner 2017||dumondas d'asil december 2016||augmentaziun/sminuziun|
|Eritrea||335||420||-85|
|Guinea||120||92||+28|
|Siria||113||160||-47|
|Afghanistan||99||85||+14|
Il secretariat dal stadi da migraziun ha evas il mais passà 2'625 dumondas d'asil. Sin 650 n'è betg vegnì entrà pervi da la cunvegna da Dublin, 533 persunas han survegnì asil e 674 persunas èn vegnidas prendidas si provisoricamain.
RR novitads 15:00